Սեյդու Կեյտա

**Սեյդու Կեյտան** (, ), մալիցի ֆուտբոլիստ, Մալիի ազգային հավաքականի ֆուտբոլիստ, կիսապաշտպան։ 2014 թվականից հանդես է գալիս իտալական Ռոմայի կազմում։

## Կենսագրություն
Նրա հորեղբայրը՝ Խալիֆ Կեյտան, համարվում է Մալիի պատմության մեջ լավագույն ֆուտբոլիստներից մեկը, քանզի 1970 թվականին հաղթել է Աֆրիկայի ոսկե գնդակը։ Իր զարմիկ Մահմադու Սիսոկոն նույնպես հայտնի ֆուտբոլիստ է։ Կեյտան իր կարիերան սկսել է Սենթրո Խալիֆ Կեյտայի հետ միասին Մալիի առաջին լիգայում (մարզական ակումբ, որ ստեղծել էր իր հորեղբայրը խոստումնալից երիտասարդներին մարզելու համար), որտեղ նրան նկատեցին Մարսելի Օլիմպիկ թիմից։ 17 տարեկանում նա հետևեց հորեղբոր քայլերին և պայմանագիր կնքեց ֆրանսիական ակումբի հետ։

## Կարիերա
### Մարսել
3 տարի Սեյդու կեյտան անցկացրեց պահեստայինների կազմում, մինչև 1999 թվականի սեպտեմբերի 19-ին նա առաջին անգամ հանդես եկավ Տրուայի դեմ խաղի ժամանակ՝ փոխարինելով աստղ Քրիստոֆ Դյուգարին։ Նա նաև իր առաջին հանդիպումներն անցկացրեց Չեմպիոնների լիգայում։ Մի քանի ամիս առաջ՝ ապրիլին, Կեյտան Նիգերիայում ճանաչվել էր լավագույն ֆուտբոլիստ մինչև 20 տարեկանների Աշխարհի գավաթի ժամանակ՝ առաջ անցնելով այնպիսի ֆուտբոլիստներից, ինչպիսիք են Ռոնալդինիոն և Լեմպարդը։

### Լորյան
Խաղաշրջանի ավարտին «Մարսելի» մարզիչ Աբել Բրագան, որոշեց տեղափոխել նրան երկրորդ դիվիզիոն Լորիենտի փոխարեն, ավելի շատ փորձ ձեռք բերելու համար։ Կեյտան մասնակցեց լիգայի բոլոր 38 խաղերին և օգնեց, որ թիմն ուղեգիր նվաճի դեպի Լիգա 1։ 2001/02 խաղաշրջանում Կեյտան հեռացավ ակումբից Մալիի հավաքականի հետ Նիգերիայում տեղի ունեցող Աֆրիկայի ազգերի գավաթին մասնակցելու համար և Լորիենտը հետ գնաց երկրորդ դիվիզիա։ Կիսապաշտպանը Մալիի հետ գրավեց 4-րդ տեղը, մասնակցեց լիգայի 21 հանդիպումներին և օգնեց Լորիանին հաղթել Ֆրանսիայի գավաթը 2002 թվականին և հասնել մինչ Լիգայի գավաթի եզրափակիչ։

### Լանս
Լանսը, ով Լիգա 1-ում գրավեց 2-րդ տեղը և ցանկանում էր ամրապնդել թիմը Չեմպիոնների Լիգայից առաջ, 2002/03 խաղաշրջանում որոշեց ձեռք բերել Սեյդու Կեյտային։ Բոլոր առաջնություններում, ընդհանուր առմամբ, խաղաց 38 խաղ և խփեց 3 գոլ։ Նրա խաղաոճը դրդեց Լանսին պայմանագիր կնքել Կեյտայի հետ և հաջորդ 4 խաղաշրջանը Կեյտան անցկացրեց ակումբում։ Նրա գերազանց խաղը նրան դարձրեց 2006/07 խաղաշրջանի Լիգա 1-ի երկրորդ լավագույն ֆուտբոլիստը Ֆլորան Մալուդայից հետո։

### Սևիլյա
Այժմ արդեն աստղ Կեյտան 2007 թվականի ամռանը տեղափոխվեց Սևիլյա Ֆրանսիայում 8 տարի անցկացնելուց հետո։ Նա մասնակցեց անդալուզական ակումբի լիգայի 38 հանդիպումներից 31-ին, որոնցից 29-ը՝ մեկնարկային կազմում։ Նա խփեց 4 գոլ, և ապացուցեց, որ ունակ է նշանակետին խփել նաև հեռու տարածությունից։

### Բարսելոնա
Սևիլյայում 1 տարի անցկացնելուց հետո, նա դարձավ առաջինը, ում հետ Գվարդիոլան պայմանագիր կնքեց 2008 թվականի ամռանը։ Սկզբնական շրջանից հետո, նա սկսեց ավելի կարևոր տեղ զբաղեցնել ակումբի կազմում։ Նա խաղաց 46 խաղ և խփեց 6 գոլ, որոնցից ոմանք բավականին տպավորիչ էին, ինչպես օրինակ, Ալիանս Արենայում Բայերի դեմ խփած գոլը։ Նա ցույց տվեց, որ հուսալի կիսապաշտպան է Բարսելոնայի համար։ Ամբողջապես ադապտացվելով Բարսելոնայում և ձեռք բերելով ուրույն խաղաոճ՝ Սեյդու Կեյտան 2009/10 խաղաշրջանում կայուն տեղ զբաղեցրեց խաղադաշտում։ Սեյդու Կեյտան Բարսելոնայի հետ պայմանագիր կնքեց 2007/2008 խաղաշրջանում։ Մալիցի ֆուտբոլիստը եկավ Սեևիլիայից՝ ամրապնդելու Բարսելոնայի կենտրոնը որպես կիսապաշտպան։ Նա Մալիի հավաքականի մշտական խաղացողներից է և ազգային թիմի աստղերից մեկը։ Նա մասնակցել է Աֆրիկայի գավաթի խաղերին 2002, 2004 և 2008 թվականներին։

## Վիճակագրություն
*2014 թվականի մայիսի 27-ի դրությամբ*

## Տիտղոսներ
### Միջազգային
 **[[Մալիի ֆուտբոլի ազգային հավաքական|Մալի]]**
* Երիտասարդների աշխարհի առաջնության բրոնզե մեդալակիր - 1999

### Ակումբային
 **Լորիան**
* Ֆրանսիայի գավաթ (1) - 2001/02

 **[[Սևիլյա ՖԱ|Սևիլյա]]**
* Իսպանիայի սուպերգավաթ (1) - 2007

 **[[Բարսելոնա (ֆուտբոլային ակումբ, Բարսելոն)|Բարսելոնա]]**
* Լա Լիգա (3) - 2008-09, 2009-10, 2010-11
* Իսպանիայի գավաթ (2) - 2008-09, 2011-12
* Չեմպիոնների Լիգա (2) - 2008-09, 2010-11 
* Իսպանիայի սուպերգավաթ (3) - 2009, 2010, 2011
* ՈւԵՖԱ-ի սուպերգավաթ (2) - 2009, 2011
* Աշխարհի ակումբային գավաթ (2) - 2009, 2011

### Անձնական
* Աշխարհի երիտասարդների առաջնության Ոսկե գնդակ։ 1999
* 2011 թվականի Մալիի տարվա մարզիկ

## Հետաքրքիր փաստեր
* Գվարդիոլայի Բարսելոնայի գլխավոր մարզիչ դառնալուց հետո Սեյդու Կեյտան դարձավ մարզչի առաջին ձեռքբերումը։ Այնուհետև երկուսն էլ ակումբը լքեցին միաժամանակ(2012 թվական)։

## Ծանոթագրություններ

Կատեգորիա:Բարսելոնայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալիացի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ